Udlægning af Juletræer
2024-02-17 10:00 - 14:00 (Europe/Copenhagen)
Så er det blevet tid til at hjælpe de kommene generationer af aborre på vej.
Klubben lægger ca. 80 juletræer ud i vores område, fra kl 10-14 og vi skal bruge 10-15 mand til opgaven.
Håber at du vil finde nogen timer til at komme og hjælpe med opgaven.. meld dig til og hjælp aborre på vej.
Tilmelding til Steffen på tlf 26 18 17 05

Vragfiskeri i Nordsøens Dyb
2024-08-29 22:00 - 2024-09-01 22:00
Vi gentager Successen fra sidste år, hvor vi landede mange langer over de 10 kilo, med de største på hele 23 og 26 kg
Vragfiskeri efter store langer på op til 200 meters dybde. Grejet skal være i orden til denne tur, da vi kan risikere at skulle presse langer på over 20 kg væk fra vraget – stang/hjul kan lejes om bord, men er ikke inkluderet i prisen.
Vi finder selv til Thyborøn Havn torsdag aften(samkørsel kan aftales internt), hvor skibet ”Bodil” skal være vores hjem de kommende 3 dage – Der er lodtrækning om pladserne torsdag kl 22. på kajen ved skibet. Medbring selv agn(makrel, hornfisk, sild, blæksprutte, skalreje)
Det er en 3-dages tur, hvor vi fisker på det dybe vand i 2 dage, og lidt lavere den sidste dag. (Turen kan blive reduceret til en 2-dages tur i tilfælde af dårligt vejr)
Pris 4.200, inkl. Forplejning (Fuldt beløb skal betales en måned inden turen) – 10 pladser på turen.
Tilmelding til Turleder, Thoke Wistoft tlf. 2242 3601

Sankt Hans aften
2025-06-23 17:00 - 23:30
OBS: tilmeldingsfrist er 18. Juni af hensyn til madbestilling
Vi inviterer til en hyggelig midsommeraften tirsdag den 23. juni (mødetid kl. 17.00-18.00) i klubben, hvor vi skal spise god mad udefra og hygge os med kolde drikkevarer.
Pris: 50 kr. for maden.
Tilmelding: Senest den 18. Juni (tilmeldingen er bindende)
Betaling: Kontant eller MobilePay på aftenen.
Drikkevarer: Øl og vand købes i baren – vin må du selv medbringe.
Sæt kryds i kalenderen allerede nu – vi glæder os til en hyggelig aften
Tilmelding til Brian Warming, tlf. 52 72 68 00.

Fladfisk med Jaws(aften/hverdagstur)
2025-06-24 16:00 - 21:00
Hverdagstur/Pensionisttur. Alle medlemmer er velkomme.
fladfisk med med Jaws fra Vedbæk. Fiskeri fra 16-21
Pris 275kr.
Tilmelding til Finn Kristiansen mailadresse fk58@icloud.com eller 31494585.

Kulmuler på nordsøen
2025-07-03 02:00 - 22:00
Kulmuler 12 pladser kl. 02:00 – 22:00.
Turen er fra Thyborøn. Pris 2.090,00 kr. inklusiv mad og drikke. Der sejles med Mudi
Tilmelding til turleder Finn Kristiansen mailadresse fk58@icloud.com eller 31494585.

Skanderborg tur efter Store Rovfisk
2025-10-24 22:00 - 2025-10-26 14:00
Så er det højsæson for diverse rovfisk på søerne – vi fisker gedder, aborre og sandarter.
Vi skal igen i år bo i hytter på Skanderborg vandrehjem, som ligger helt ned til Skanderborg Sø med egen bådebro. Ankomst til vandrerhjemmet fredag eftermiddag/aften og hjemad igen søndag eftermiddag, så det bliver 2 dages fiskeri. Der vil være fællesspisning lørdag aften.
Fiskeriet vil foregå fra ISK’s egne joller, men man er også velkommen til at medbringe egen jolle eller kajak. (man kan også booke båd på vandrehjemmet, men skal i så fald selv betale)
På Skanderborg Sø er bestanden af gedder og aborre gået op de senere år og man kan til tider opleve et ret underholdende geddefiskeri. Desværre er det gået en lille smule tilbage for sandarterne, men der er fortsat mulighed for at fange nogle rigtig flotte eksemplarer.
Aborrerne kan man finde på skrænterne og bankerne rundt omkring i søen og sandarterne og gedderne er typisk på dybere vand 5 til 12 m. Der kan både fiskes med levende agn og diverse kunstagn.
Pris.: 600kr. (Transport og forplejning, båd nr(krævet) og fiskekort(krævet) er ikke inkluderet i prisen.) Betaling ved tilmelding!
Der er kun 15 pladser (1-3 mand pr. Båd) så skynd dig at tilmelde dig til et par hyggelige dage på vandet.
I forbindelse med tilmelding bookes den båd og motor man ønsker at benytte på turen.
Tilmelding til Turleder: Ulrik Nielsen tlf. 2674 1844

1. afdeling af Klubmesterskabet
2026-01-31 07:00 - 14:00
Så er det blevet tid til 1. afdeling af klubmesterskabet. Som sædvanlig foregår det, i det fiskerige område omkring klubben.
Det er netop nu højsæson, for aborre- og havørredfiskeri, men måske kunne der overlistes en rogntung gedde i Jægersøen?
Denne dag er ikke kun for konkurrencefiskerne, kom ned og deltag i fiskeriet, der er faktisk rigtig dejligt ved vandet, sådan en tidlig (næsten)forårsdag.
Regler: Der kan indvejes tre fisk af hver art, og samlet vægt vinder
Der må fiskes i St. Vejleå, Karret/havnen og Jægersøen.
Der er lodtrækning om pladserne, når alle har trukket et nummer vælger den med laveste nr. plads først osv. Der må højst stå 2 personer pr. plads, og der skal være vidner på alle fangster. (hvis man vil stå 2 sammen, trækkes kun 1 nr.)
Åen er denne dag kun åben for ISK medlemmer der deltager i klubmesteren.
Vi mødes til morgenmad og lodtrækning om pladser kl 6.30 i klubhuset
Fisketid: 07.30 – 13.30
Turleder/ Tilmelding: Ulrik Nielsen 2674 1844

Ordinær General forsamling
2026-02-24 18:30 - 21:30
Så er det tid til årets General forsamling.
Kom og hør formandens beretning, stil spørgsmål, deltag i valg til bestyrelsen, og vær med til at anerkende de ildsjæle og dygtige fiskere vi har i klubben.
Officiel indkaldelse med sted og tidspunkt følger

Udlægning af Juletræer
2026-03-07 08:30 - 14:00
Så er det igen tid til at give vores trængte aborrer en hjælpende hånd, og udlægge træer til deres gydning.
vi mødes 8.30 i klubhuset, til morgenmad, hvorefter instrukser gives og vi laver en arbejdsfordeling.
tilmelding til Steffen tlf. 26 18 17 05

Orienteringsaften, kommune, strandpark og biolog
2026-03-10 18:30 - 20:30
Kære Medlemmer
Bestyrelsen kan med glæde meddele, at klubben får besøg af Ishøj Kommune og Strandparken samt Mikkel Skovrind, som alle har indvilliget i at orientere os om status og kommende projekter i og omkring åen og havnen.
Bestyrelsen håber at se mange af jer til en spændende og hyggelig aften i klubhuset.
Vi starter 1830 og forventer at slutte ikke senere end 2030. Klubben sørger for kaffe og blødt brød.
Formålet med aftenen er at styrke viden blandt klubbens medlemmer om fiskebestandens tilstand og kommende projekter mm. samt styrke samarbejdet med kommunen og Strandparken.
Har du forslag til emner som det kunne være interessant at høre om eller spørgsmål som du gerne vil stille kommunen og/eller Strandparken, så bedes du sende dem til Henrik (henrikhvilsom@gmail.com) senest torsdag d. 26. februar – derefter vil Henrik samle sammen og sende dem til kommunen og Strandparken, så begge har tid til at forberede sine svar.

Klubmesterskabet 2. afdeling
2026-03-14 06:00 - 14:00
Denne dag er det hyggen som er i højsædet og der vil være fine præmier i senior-, junior- og pensionist rækken.
Det er forår, og der er fuld gang i fiskene både i åen, i karret og havneområdet. Fredfiskene er også begyndt at vågne, så der er massere af fiske muligheder
Regler for klubmester kan læses under ”1. afdeling af klubmesterskabet”
Mødetid: kl.06.30 i klubhuset til morgenmad, og lodtrækning, samt yderligere info.
Fisketid: 07.30 – 13.30 Efter fiskeriet er der Præmier og hygge i klubhuset.
Tilmelding til Turleder: Ulrik Nielsen 2674 1844

Båd kursus
2026-04-07 18:00 - 20:30
Før man kan benytte klubbens både skal man deltage i dette kursus. Kurset er gratis.
Vi mødes i klubhuset Tangloppen 3, kl. 18.00
Kurset kræver tilmelding hos Ulrik Nielsen på tlf: 2674 1844 (Max. 10 deltagere af hensyn til hver enkelt deltagers udbytte)
Har man yderligere spørgsmål til kurset, kan man ringe til Bådudvalget.

Drive-In Put & Take tur
2026-04-18 06:00 - 17:00
OBS: Tilmelding og Betaling senest 5 dage før turen via mobilepay
Så er det tid til årets største tur, nemlig put and take turen.
Vi har lejet hele søen, så det er kun ISK folk, som er ved søen denne dag.
Vi starter fiskeriet kl. 06.00 og derefter er man velkommen til at møde op når det passer en.
Denne dag er der også en hyggekonkurrence og der vil være præmier til de 3 største fisk fanget af henholdsvis juniorer, seniorer og pensionister.
Konkurrencen løber fra kl. 06.00 til kl. 12.30.
Kl.12.30 er der præmieuddeling.
Efter præmieuddeling kan der fiskes resten af dagen, hvis man ønsker dette.
Pris: Senior 300,- Pensionister 250,- og Juniorer 150,-
Der er 30 pladser på turen
Turleder: Thoke, mobil: 2242 3601

Båd kursus
2026-04-21 18:00 - 20:30
Før man kan benytte klubbens både skal man deltage i dette kursus. Kurset er gratis.
Vi mødes i klubhuset Tangloppen 3, kl. 18.00
Kurset kræver tilmelding hos Ulrik Nielsen på tlf: 2674 1844 (Max. 10 deltagere af hensyn til hver enkelt deltagers udbytte)
Har man yderligere spørgsmål til kurset, kan man ringe til Bådudvalget

Venskabsdyst mod Sorø Lystfiskerforening, Gedder på Sorø sø
2026-05-09
Nu er det blevet tid til årets første venskabsdyst mod Sorø, hvor vi fisker i deres vand, Sorø Sø efter gedder
Mødetid kl. 6.30 i Sorø’s klubhus til morgenmad. Derefter fisker vi frem til kl. 14.30
Efter fiskeriet griller og hygger vi ved klubhuset.
Arrangementet er gratis – 10 pladser.
Tilmelding til Turleder: Thomas tlf 25 61 38 73

Karpe weekend i Roskilde fiskeland
2026-05-29 15:00 - 2026-05-31 12:00
Så er vi igen tilbage i Roskilde Fiskeland, der huser flere karper over 20 kilo!
Der er præmier til største karper og malle som bliver fanget på turen.
Der er plads til to fiskere på hver plads, så man kan tilmelde sig med sin makker.
Vi starter fiskeriet fredag kl. 16.00 og fisker til søndag kl. 12.00.
Man behøver dog ikke at være med alle 48 timer, man kan sagtens nøjes med at deltage på noget af turen hvis man ønsker dette.
Vi mødes ved toiletbygningen fredag kl. 15.00, hvor vi vil fordele pladserne mellem deltagerne ved lodtrækning, og hvor der også vil være nærmere information om indvejning af fisk m.m.
Pris: 250,00 pr person. Hvis man ønsker at fiske alene på en plads, er prisen 500,00 kr.
Max 24 deltagere (12 pladser á 2 personer).
Regler: 2 karpestænger pr. person, og én øvrig stang (mede/dappe/spinne stang), Ingen brug af båd/baitboat, der må kun fiskes på egen plads, samt evt. ikke bookede pladser. OBS: vi har helt ekstraordinært fået lov at fiske maller med levende agn fanget i søen. Det er meget vigtigt at gedde-bifangster ikke løftes ud af vandet, men afkroges i vandet – overtrædelse vil medføre diskvalifikation af alle fangster på turen.
Tilmelding til Turleder: Ulrik Nielsen 2674 1844.

Køb/Salg/Bytte af fiskegrej
2026-06-02 17:30 - 20:30
Køb/salg bytte et et af årets absolut største arrangementer.
Alle er velkomne, både medlemmer og ikke medlemmer. Stort set hele bestyrelsen er til stede, så dette er også en kærkommen mulighed for at høre mere om Ishøj sportfiskerklub og dens faciliteter og arrangementer
Af hensyn til indkøb og logistik er tilmelding nødvendig til Steffen på tlf 26 18 17 05 (angiv også om du vil have et salgsbord)
Klubben tænder grillen og giver grillpølser med brød. Øl og vand kan købes til sædvanlige priser
Kom ned og sælg det grej du ikke længere skal bruge eller anskaf en masse nyt til billige penge
Arrangementet er kl 17.30 d. 3. Juni ved klubhuset på Tangloppen 3 i Ishøj

Fladfisk med Jaws (hverdag)
2026-06-16 08:00 - 15:00
Hverdagstur/Pensionisttur. Alle medlemmer er velkomme.
Fladfisk med med Jaws – Fiskeri fra 8-15
Pris Pensionister 300kr, øvrige deltagere 360kr
Tilmelding til turleder Finn Kristiansen mailadresse fk58@icloud.com eller 31494585.

Rovfisk på Furesøen
2026-06-20 00:00 - 13:30
På denne tur fisker vi efter de grådige rovfisk aborre, gedde og sandart. Furesøen rummer en god bestand af de tre arter og der er mulighed for, at få en god dag med varieret fiskeri.
Fiskeriet på denne tur foregår fra båd og der kan fiskes med levende agn og kunstagn. Alt kan bruges, men noget kan være bedre end andet på den enkelte dag, så pak lidt forskelligt og tag med på en spændende tur.
Da vi på denne tur fisker specifikt efter aborre, gedder og sandarter vil der også være præmier til dagens flotteste fangster i alle 3 kategorier.
Så husk en vægt og målebånd, så du har mulighed for at veje og måle fangsten.
For at kunne tilmelde sig turen skal man have ret til sejlads på søen, enten igennem Fiskeringen, SU, LF eller privat båd/kajak. Mht. bookning af både til turen skal du kontakte turlederen.
Da vi sejler ud fra forskellige steder på søen har vi ikke et fælles starttidspunkt. Man kan starte helt tidligt eller sove længe og komme på søen op ad formiddagen.
Vi mødes kl. 13 midt på søen til afslutning på en god dag, samt præmieoverrækkelse.
Herefter er man velkommen til at fiske videre eller sige tak for i dag og sejle i havn.

Tilmelding til Turleder: Ulrik Nielsen tlf. 2674 1844

Sankt Hans aften i klubhuset
2026-06-23 17:00 - 21:30
Vi inviterer til en hyggelig midsommeraften tirsdag den 23. juni kl. 17.00 (Blød landing mellem 17 og 18) i klubben, hvor vi skal spise god mad udefra og hygge os med kolde drikkevarer.
Pris: 50 kr. for maden.
Betaling: Kontant eller MobilePay på aftenen.
Drikkevarer: Øl og vand købes i baren – vin må du selv medbringe.
Sæt kryds i kalenderen allerede nu – vi glæder os til en hyggelig aften
Seneste Tilmelding 18. Juni til Brian Warming 52 72 68 00

Artstur på Øresund med Fyrholm
2026-08-02 07:00 - 16:00
For at spare lidt på budgettet har vi I år valgt kun at bestille 10 pladser på Fyrholm, så der vil også være “ikke medlemmer” på turen – til gengæld giver klubben et solidt tilskud, så du kan komme på heldagstur til spotpris😊
Denne tur er dedikeret til Øresunds spændende og alsidige artsfiskeri, så forhåbentlig får vi stiftet bekendtskab med mange af disse på turen.
Artsfiskeriet i Øresund kan byde på spændende fangster som f.eks. Rød knurhane, Berggylte, Kuller, Savgylte, Sej, Rødspætte og mange flere… hvem ved, måske er vi heldige at få en af Sundets store langer på dæk!
Da turen afvikles i en af sommermånederne, håber vi selvfølgelig på dejligt vejr og en tur hvor hyggen også er i højsædet.
Husk at medbringe agn.
Silde/markelstrimler, skalreje, blækspruttestrimler og børsteorm er alle glimrende agn til dette fiskeri.
Vi sejler KL. 07.00 og er i havn igen kl. 16.
Der vil på turen være præmie til de tre fiskere, der fanger flest forskellige arter.
Fyrholm ligger ved Statshavnen i Helsingør.
Prisen pr. deltager er 300 kr.
Tilmelding til Turleder: Thoke Wistoft tlf. 2242 3601

Makrel med Jaws (hverdagstur)
2026-08-11 07:00 - 14:00
Hverdagstur/Pensionisttur. Alle medlemmer er velkomme.
Makrel Jaws – Fiskeri fra 7-14
Pris for pensionister 400,00 kr. Pris for almindelige medlemmer 450,00 kr.
Tilmelding til turleder Finn Kristiansen mailadresse fk58@icloud.com eller 31494585.

Bådkursus
2026-08-18 18:00 - 20:30, 2026-09-15 18:00 - 20:30

Makrel med Jaws(hverdagstur)
2026-08-25 07:00 - 14:00

Stør/karper i Nordvestsjællands FiskePark
2026-08-28 15:00 - 2026-08-30 12:00
Så skal vi fiske efter store karper og de største stør på Sjælland.
Vi mødes ved toiletbygningen fredag kl. 15.00, hvor vi vil fordele pladserne mellem deltagerne ved lodtrækning, og hvor der også vil være nærmere information om indvejning af fisk m.m.
Pris: 250,00 pr person. Hvis man ønsker at fiske alene på en plads, er prisen 500,00 kr.
Max 20 deltagere (10 pladser á 2 personer).
Regler: 3 karpestænger pr. person, Ingen brug af båd/baitboat, der må kun fiskes på egen plads, samt evt. ikke bookede pladser.
Tilmelding til turleder Ulrik, tlf 2674 1844

Makreltur med Fyrholm og Hubert
2026-09-05 08:00 - 14:00
Vi har som vi plejer hyret FYRHOLM og Hubert til at finde makrellerne til os, hvilket han plejer at gøre rigtigt godt.
Igen i år er hele båden lejet, så vi kan satse 100% på makrellerne.
Vi vil bruge “rubby dubby” til at trække makrellerne hen til båden. vi medbringer selv agn. Som agn anvendes typisk små fiskestykker af fx sild, hornfisk eller tobis.
Det er muligt at bruge flåd, fiskeri bare med agn og let belastning, eller kastefiskeri med kastepirk og makrelforfang.
Der er 20 pladser på båden, så der er masser af plads ombord til den enkelte.
Turen udgår fra Helsingør/ Kulturhavnen og fisketiden er 8-14.
Pris senior 300,- og junior 200,-.

Tilmelding til turleder: John Hansen, 2124 8852.

Makrel med Jaws (hverdagstur)
2026-09-22 07:00 - 14:00
Hverdagstur/Pensionisttur. Alle medlemmer er velkomme.
Makrel Jaws – Fiskeri fra 7-14
Pris for pensionister 400,00 kr.Pris for almindelige medlemmer 450,00 kr.
Tilmelding til turleder Finn Kristiansen mailadresse fk58@icloud.com eller 31494585.

Sild med Jaws (hverdag)
2026-10-06 08:00 - 15:00
Hverdagstur/Pensionisttur. Alle medlemmer er velkomme.
Sild Jaws – Fiskeri fra 8-15
Pris for pensionister 300,00 kr. Pris for almindelige medlemmer 350,00 kr.
Tilmelding til turleder Finn Kristiansen mailadresse fk58@icloud.com eller 31494585.

Hakkemosen Karpecup
2026-10-09 16:30 - 2026-10-11 12:00
Hakkemose udvalget og ISK afholder i år Karpe Cup i Hakkemosen!
Arrangementet finder sted fra Fredag til Søndag
Der er info og lodtrækning om pladserne fredag kl. 16:30 ved den store parkeringsplads.
Fiskeriet starter efter endt lodtrækning og slutter igen søndag kl. 11:00. Der vil være præmieoverrækkelse kl. 12:00 ved den store parkeringsplads.
Der fiskes i hold bestående af 2 personer, hver person må fiske med 2 stænger, fisker man alene må der ligeledes fiskes med til 2 stænger.
Man fisker hele weekenden fra den plads man tildeles ved lodtrækningen.
Prisen for deltagelse er et depositum på 100 kr. pr. person, som tilbagebetales på dagen. Ved udeblivelse mistes depositummet.
Tilmelding foregår efter først til mølle-princippet.
For at tilmelde et hold sendes en e-mail med oplysninger om holdnavn, navne på begge deltagere samt et telefonnummer til: hakkecup@gmail.com
Maks 18 personer til 9 pladser
Når pladserne er optaget, kontaktes alle via mail
